|  |  |
| --- | --- |
| Numri i lëndës: | 2018:026870 |
| Datë: | 20.02.2019 |
| Numri i dokumentit: | 00229816 |

**P.nr.1268/17**

**NË EMËR TË POPULLIT**

**GJYKATA THEMELORE NË PEJË- DEPARTAMENTI I PËRGJITHSHËM**, sipas gjyqtares, Florije Zatriqi, me pjesëmarrjen e sekretares juridike Bute Noci, në çështjen juridiko-penale kundër të pandehurit, S D. për shkak të veprës penale pengim i personit zyrtar në kryerjen e detyrave zyrtare *nga neni 409 par.1 të KPRK-*së, duke vendosur lidhur me aktakuzën e Prokurorisë Themelore në Pejë – Departamenti i Përgjithshëm, PP/II.nr.2696/2017 të dt. 05.12.2017, pas mbajtjes së seancës fillestare, me dt. 27.12.2018, në prezencën e Prokurorit të Shtetit Suada Hamza dhe të pandehurit, murr, publikisht shpalli dhe me datë 25.01.2019 përpiloi, këtë:

**A K T GJ Y K I M**

**I pandehuri: S.D.**  nga babai Rr. dhe nëna H. e gjinisë F. ë shqiptarë, shtetas i Republikës së Kosovës.

**ËSHTË FAJTOR**

**Për shkak se**

-Me datën 20.11.2017, rreth orës 22:30 në parkingun e Spitalit Regjinal në P, me forcë dhe kanosje serioze pengon personat zyrtar në kryerjen e detyrave zyrtar të dëmtuarit –policët Z. A. dhe A. Sh. në atë mënyrë pasi që të dëmtuarit në cilësinë e zyrtarëve policor për deri sa ishin në kryerje të detyrave zyrtare, me ta marrur informatën se në vendin e lartcekur ka ndodhur një aksident, të njëjtit kanë shkuar në vendin e ngjarjes, dhe aty kanë takuar drejtuesit e automjeteve, ku i pandehuri i lartëcekur me të vërejtur policin, fillimisht ju drejtohet me fjalët fyese “k...nuk më han për juve dhe ketë punë e krye vetë”, dhe ka filluar duke i shtyrë me duar të dëmtuarit-policët, me çrast, këta të fundit më pas e kanë arrestuar dhe gjatë shoqërimit në stacion policor i njëjti ju drejtohet me fjalët kanosëse “unë kam qëndruar 17 vite në burg dheb do të qëndroj edh 17 vite tjera dhe juve nuk jua fali”,

- me çka ka kryer veprën penale, *pengim i personit zyrtar në kryerjen e detyrave zyrtare*  *nga neni 409 par.1 të KPRK-së.*

Andaj, gjykata konform dispozitave të nenit 7, 8 par.1, 9, 10 par.1, 17 par, 1, 21 par. 1 dhe 2, 41, 42, par.1 nën par. 1.1 dhe 1.3, 50, 51 par.1 dhe 4, 73, 74, 409 par.1 të KPRK-së, dhe nenit 245, 246, 248 par.1 dhe 4, 359, 360, 361, 365, 366, 450 dhe 463 të KPPRK-së, të pandehurit i shqipton:

**DËNIM ME KUSHT**

Ashtu që ndaj të pandehurit, i përcakton dënimin me burg në kohëzgjatje prej **gjashtë (6) muajve,** i cili dënim fare nuk do të ekzekutohet nëse në afat prej **dy (2) vite** nuk do të kryen vepër tjetër penale.

I pandehuri, obligohet që gjykatës tia paguaj shpenzimet për paushallin gjyqësor në shumë prej **njëzetë (20) euro** dhe taksën për kompensimin e viktimave të krimit në shumë prej **tridhjetë (30) euro**, krejt këtë në afat prej **pesëmbëdhjetë (15) ditësh** nga dita e plotfuqishmërisë së këtij aktgjykimi.

Pala e dëmtuar, Z. A. dhe A. Sh. zyrtar policor pranë Stacionit Policor në Pejë, për realizimin e Kompensimin e dëmit, udhëzohet në kontest të rregullt civil.

***A r s y e t i m***

Prokuroria Themelore në Pejë – Departamenti i Përgjithshëm, ka ngrit aktakuzën PP/II.nr.2696/2017 të dt. 05.12.2017, kundër të pandehurit, S D fsh. K K.P, për shkak të veprës penale, *pengim i personit zyrtar në kryerjen e detyrave zyrtare, nga neni 409 par.1 të KPRK.*

Gjykata ka mbajtur seancën fillestare me datën 27.12.2018, në prezencë të prokurorit të shtetit dhe të pandehurit, ku i njejti u njoftua me të drejtat e tija, u njoftua me aktakuzën dhe provat kundër tij. Pas kësaj prokurori lexoj aktakuzën kundër të pandehurit.

Pas leximit të aktakuzës nga ana e prokurorit, i pandehuri u deklarua se e pranon fajësinë për veprën penale me të cilën akuzohet sipas aktakuzës.

Pas deklarimit të të pandehurit se e pranon fajësinë dhe mendimit të prokurorit i cili nuk e kundërshtoj pranimin e fajësisë, gjykata konstatoj se i pandehuri pranon fajësinë në mënyrë vullnetare dhe pa asnjë presion, i pandehuri është i vetëdijshëm për pasojat e pranimit të fajësisë, si dhe të gjitha kërkesat nga neni 248 par.1 të KPPRK-së, janë përmbushur. Andaj, gjykata aprovoj pranimin e fajësisë nga ana e të pandehurit.

Duke pas parasysh se gjykata, ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1, 1.2 dhe 1.3 të KPPRK-së, si dhe faktin se janë plotësuar kushtet nga neni 326 par.4 të KPPRK-së, atëherë në këtë çështje penale nuk është zbatuar procedura e provave, por gjykata pas deklarimit të të pandehurit se e pranon fajësinë në kuptim të nenit 248 par.4 të KPPRK-së, ka vazhduar me shqiptimin e dënimit.

Me faktet e ofruara në shkresat e lëndës si dhe pranimin e fajësisë nga ana e të pandehurit është vërtetuar gjendja faktike si në dispozitivin e këtij aktgjykimi. Nga gjendja e vërtetuar faktike si është përshkruar në dispozitiv të aktgjykimit, pa dyshim rrjedh se në veprimet e të pandehurit S D, qëndrojnë të gjitha elementet e veprës penale, *pengim i personit zyrtar në kryerjen e detyrave zyrtare, nga neni 403 par.1 të KPRK-së.*

Sa i përket fajësisë, gjykata ka gjetur se i pandehuri veprën penale e ka kryer me dashje, ndërsa gjatë procedurës penale, nuk janë paraqit rrethana të cilat do ta zvoglojnë apo përjashtojnë përgjegjësinë penale te të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 të KPRK-së. Kështu si rrethana lehtësuese për të pandehurin gjykata gjeti se i pandehuri ka treguar sjellje korrekte gjatë shqyrtimit fillestar, e për më tepër ka pranuar fajsinë dhe ka shpreh keqardhje për veprën që e ka kryer, thellë është penduar, i premton gjykatës se nuk do ti përsërisë veprimet e tilla. I pandehuri asnjëherë më parë nuk ka qenë i dënuar nga gjykata dhe se ndaj tij nuk udhëhiqet ndonjë procedurë tjetër penale. Andaj, të gjitha këto rrethana gjykatë i ka pranuar si rrethana lehtësuese në dobi të të pandehurit. Si rrethana rënduese për të pandehurin gjykata nuk gjeti.

Andaj, duke vlerësuar këto rrethana, gjykta në kuptim të nenit 73 të KPRK -së, të pandehurin e gjykoi si në dispozitiv të këtij aktgjykimi, me të cilin do të arrihet qëllimi i dënimit.

Gjykata ka ardhur në përfundim se dënimi i shqiptuar ndaj të pandehurit është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë. Gjykata gjithashtu është bindur se vendimi mbi dënimin, do të shërbej për arritjen e qëllimit të dënimit në pengimin e të pandehurit në kryerjen e veprave penale në të ardhmen, por ai do të ndikoj edhe si preventivë e përgjithshme për personat tjerë që të përmbahen nga kryerja e veprave penale në përputhje me nenin 41 të KPRK-së.

Duk u bazuar në nenin 450 par.2 nënpar.2.6 të KPPRK-së, gjykata ka përcaktuar shpenzimet procedurale për paushallin gjyqësor në shumë prej njëzetë (20) euro dhe taksën në shumë prej tridhjetë (30) euro, konform nenit 39 të Ligjit 05/L-036, për Kompensimin e Viktimave të Krimit.

Vendimi që palën e dëmtuar, ta udhëzoj në kontest civil për realizimin e kompensimin e dëmit, u murr në kuptim të nenit 463 par. 1 dhe 2 të KPPRK-së .

Nga sa u tha më lartë u vendos si në dispozitiv të këtij aktgjykimi konform nenit 365 të *KPPRK.*

**NGA GJYKATA THEMELORE NË PEJË –DEPARTAMENTI I PËRGJITHSHËM**

**P.nr.1268/17**

**Sekretarja juridike Gj y q t a r j a**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**Bute Noci Florije Zatriqi**

**KËSHILLË JURIDIKE :**

Kundër këtij aktgjykimi, është e lejuar ankesa

në afat prej 15 ditësh, nga dita e marrjes së të njëjtit.

Gjykatës së Apelit në Prishtinë, e nëpërmjet të kësaj gjykate.